דובי גל

דובי גל (שם לידה: דב גנדלמן; נולד ב-3 במרץ 1948) הוא שחקן, קומיקאי ובמאי קולנוע ישראלי. קומתו הנמוכה ושפמו הפכו לסימני הזיהוי שלו. דב (דובי) גל נולד וגדל בנתניה. אמו, יהודית, היא בתה של מאשה סקיבין לבית אורלוב ושל דב סקיבין. לדובי גל שתי אחיות ואח. בשנת 1966 התגייס לצה"ל ושירת בלהקת פיקוד הצפון, יחד עם יגאל בשן, דודו דותן ועדנה לב. בתיאטרון שיחק, בין השאר, בגרסה הראשונה של נפוליון - חי או מת! מאת נסים אלוני בשנת 1970 בתיאטרון בימות. בשנת 1971 גילם את "עוזי הרזה" בסרט "חסמבה ונערי ההפקר", באותה שנה שיחק בתפקיד אורח בסרטו של מנחם גולן "מלכת הכביש", בשנים 1974–1975 היה חלק מצוות תוכנית הטלוויזיה הסאטירית "ניקוי ראש" בעונה הראשונה. בשנת 1977 השתתף במופע בידור בשם "אדם וחֲבָל" מאת יהונתן גפן, לצד טוביה צפיר ומיקי גבריאלוב. בשנת 1978 הופיע עם טוביה צפיר בפינה סאטירית בתוכנית "עלי כותרת". בין השנים 1979–1981 השתתף מדי פעם כמנחה הפינות ההומוריסטיות בתוכנית עוד להיט. גל הופיע בפרסומת ל"עוגת המלך" של עלית לצד חלי גולדנברג ומשה איש כסית, שבה נטבע המושג שהפך למטבע לשון, "גם יפה וגם אופה". בקולנוע שיחק בסרטים: "חסמבה ונערי ההפקר" ו-"מלכת הכביש" (שניהם יצאו ב-1971), "שוד הטלפונים הגדול" (1972), "הגלולה" (1972), "נחצ'ה והגנרל" (1972), "הבלש האמיץ שוורץ" (1973), ו"מסג'יסט הצמרת" (1981). בשנת 1988 ביים את הסרט "מלך הסלים", בו גילם פקיד דואר קטן קומה המתגלה כשחקן כדורסל עילאי, כמו כן ביים את הסרט "ד.צ. חוף אילת" בשנת 1989 לצד נתן נתנזון ואילנה שושן בקומדיה המבוססת על חילופי זהויות, בעל ואישה יוצאים לחוד לחופשה עם מאהביהם באותו המלון באילת. הסרט הוא קומדיית סלפסטיק, ללא עידון מיוחד. ב-1996 הופיע בסרט הקולנוע "מי האבא?" המבוסס על עקרון דומה של חילופי זהויות, בבימויו של אלי קנר. בשנת 2007 יצא מארז מסרטיו על גבי DVD. גל גילם את קריוס בהצגת הילדים "קריוס ובקטוס" משנת 1982 ועד היום ביחד עם השחקנים מוצי אביב ואסף אשתר, המבוססת על ספרו של תורביון אגנר העוסק בהיגיינת הפה. בשנת 2003 יצא אל קהל הילדים בשנית עם קלטת והצגת הילדים "דוקטור דובידו - רופא הצעצועים" שזכו להצלחה מובחרת, בזמן שגל המשיך באותה תקופה עם "קריוס ובקטוס". בשנת 2010 גילם במחזמר "אנה ומלך סיאם" את ראש הממשלה. בנוסף השתתף בסדרה "אהבה זה כואב" (2004) שיצרה דנה מודן, ובשנת 2006 השתתף בסרט "השכן של עמי". כמו כן הופיע בתפקידי אורח בתוכניות טלוויזיה לילדים: ב"בלאגן" שיחק מפיק מבולבל, ב"הפיג'מות" שיחק את הדלאי ככה - מנחה רוחני בערוץ החיים הנפלאים וב בשנת 1991 שיחק בסדרת הילדים "פרפר נחמד" בתוכנית איזה קצב ובמשחקים מוזיקליים בתפקיד מר טיקטוק. בתחילת אוקטובר 2010 פסקה שופטת בית המשפט המחוזי בתל אביב, ד"ר דפנה אבניאלי, כי גל הפר זכויות יוצרים של אבירמה גולן ומישה בלכרוביץ' בהצגת הילדים "קריוס ובקטוס", הוציאה צו האוסר על המשך קיומה של ההצגה, והורתה לגל ושותפיו להעביר לתובעים דו"ח כספי על ההכנסות מההצגה, וכן חייבה את הנתבעים בהוצאות משפט של התובעים בסך 40,000 שקלים. בשנת 2015 השתתף בסדרת המערכונים של שלישיית מה קשור - "אנחנו במפה", בתפקיד רמי חרטה. באותה השנה הוציא הראפר רון נשר שיר בשם "דוביגל" הקרוי על שמו, ביחד עם הזמרים סטטיק ובן-אל תבורי. בפברואר 2017 העלה הצגה בשם "דיבורים מהרוכסן", שאותה ביים וכתב במשותף עם יריב גוטליב. ההצגה נכתבה בהשראת "מונולוגים מהווגינה" ומדברת על חיי המין בעשור השביעי. גל מתגורר ברמת השרון, ואב לשתי בנות. באילן יוחסין זה מופיעים רק אישים שזכו לפרסום וחוליה המקשרת בין דורות ואבות המשפחה. מדיה וקבצים בנושא דובי גל בוויקישיתוף דובי גל, במיזם "אישים" לתיעוד היצירה הישראלית דובי גל, במסד הנתונים הקולנועיים IMDb (באנגלית) דובי גל, באתר "אידיבי", מאגר הידע העברי לקולנוע ישראלי ועולמי דובי גל, באתר MOOMA (בארכיון האינטרנט) דובי גל, בארכיון הבימה זיו גולדפישר, קריוס ובקטוס בהלם: דובי גל הפסיד לאבירמה גולן בקרב על המחזה, באתר nrg‏, 18 באוקטובר 2010 דובי גל, כך נלכדתי ברשת: הפינה של דובי גל, באתר nrg‏, 5 באוקטובר 2011 חן מענית, ‏דובי גל ואריה עורי יפצו את אבירמה גולן ב-220 אלף שקל, באתר גלובס, 1 במאי 2012 מודי קרייטמן, לונדון מחכה לו: דובי גל כבר מוכן לאולימפיאדה, באתר ynet, 2 במאי 2012 גיא פישקין, דובי גל נזכר ברגעים היפים של מכבי נתניה, באתר nrg‏, 24 ביוני 2012 טל מילר, דובי גל: מה מעניין גברים בעשור השביעי לחייהם, באתר mynet (כפי שנשמר בארכיון האינטרנט), 12 במאי 2014 יגאל רביד, כך היה - דובי גל, 13 בפברואר 2015 רותי זוארץ, ‏דובי גל מסכם 50 שנות קריירה ועדיין מחכה לעב"מ שיטיס אותו לכוכב אחר, באתר מעריב אונליין, 15 בינואר 2017 גבי בר-חיים, דובי קאלט, באתר "ידיעות אחרונות", 2 באפריל 2019 יואב בירנברג, דובי על הגל, באתר "ידיעות אחרונות", 14 ביולי 2021 אפרת וכטל, ‏אני לא מתלונן, אני עושה דברים. יש היום את תחיית הדובי גל, באתר ‏מאקו‏, 2 במרץ 2023 עמוד ההצגה באתר "הבמה" זיו גולדפישר, קריוס ובקטוס בהלם: דובי גל הפסיד לאבירמה גולן בקרב על המחזה, באתר nrg‏, 18 באוקטובר 2010 רון נשר - #דוביגל